CELEX: 32020R1291
Language: ro
Date: 2020-09-09 00:00:00
Title: Regulamentul de punere în aplicare (UE) 2020/1291 al Comisiei din 9 septembrie 2020 privind clasificarea anumitor mărfuri în Nomenclatura combinată

16.9.2020   
               
               
                  RO
               
               
                  Jurnalul Oficial al Uniunii Europene
               
               
                  L 302/17
               
            
         REGULAMENTUL DE PUNERE ÎN APLICARE (UE) 2020/1291 AL COMISIEI
         din 9 septembrie 2020
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.
                  
               
                     (5)
                  
                  
                     Măsurile prevăzute de prezentul regulament sunt conforme cu avizul Comitetului Codului vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 9 septembrie 2020.
            
               
                  Pentru Comisie,
               
               
                  Pentru Președinte,
               
               Gerassimos THOMAS
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare (Cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Un articol (denumit „cutie de conexiuni”) de forma unei cutii goale dreptunghiulare, din plastic, cu dimensiunile de aproximativ 60 × 190 × 170 mm.
                        Articolul este conceput pentru a fi utilizat ca o cutie cu module electronice de comandă pentru diferite vehicule sau mașini, în vederea protejării fizice a contactelor electronice împotriva murdăriei și a umezelii.
                        A se vedea imaginea  (*1).
                     
                     
                        3926 90 97
                     
                     
                        Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 3926, 3926 90 și 3926 90 97.
                        Clasificarea la poziția 8536 ca „aparatură pentru comutarea, tăierea, protecția, branșarea, racordarea sau conectarea circuitelor electrice” este exclusă, deoarece articolul în cauză este doar o carcasă și nu conține conectori sau contacte, nefiind prevăzută cu niciun dispozitiv în acest sens [a se vedea, de asemenea, notele explicative ale Sistemului armonizat (NESA) aferente poziției 8536, partea (III) punctul (C)].
                        Articolul nu este considerat ca făcând parte dintr-o mașină în sensul notei 2 litera (b) de la secțiunea XVI, deoarece prezența sa nu este necesară pentru funcționarea conectorului, contactului sau dispozitivului prevăzut în acest sens, ci doar îi îmbunătățește modul de funcționare. Clasificarea la poziția 8538 ca parte destinată exclusiv sau în principal aparatului de la poziția 8536 este așadar exclusă.
                        Produsul nu este considerat a fi un fiting de izolare pentru aparatele electrice de la poziția 8547 pentru că nu este proiectat special pentru izolarea, ci pentru protecția conexiunilor electrice [a se vedea, de asemenea, notele explicative ale Sistemului armonizat (NESA) aferente poziției 8547, partea (A)].
                        Prin urmare, articolul trebuie clasificat în funcție de materialul din care este constituit (plastic), la codul NC 3926 90 97 în categoria „alte articole din materiale plastice”.
                     
                  
               
            
               (*1)  (*) Imaginea are caracter pur informativ.